**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ R. KROSNOS MOKYKLOS DIREKTORIAUS REGIMANTO JASEVIČIAUS ATLEIDIMO**

2019 m. sausio 29 d. Nr. 34-1603

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 59 straipsnio 1 ir 5 dalimis, Lietuvos Respublikos darbo kodekso 54 straipsniu ir atsižvelgdama į Lazdijų r. Krosnos mokyklos direktoriaus Regimanto Jasevičiaus 2019 m. sausio 24 d. prašymą bei 2019 m. sausio 25 d. sutikimą, Lazdijų rajono savivaldybės taryba nusprendžia:

1. Sutikti su Lazdijų r. Krosnos mokyklos direktoriaus Regimanto Jasevičiaus prašymu nutraukti darbo sutartį šalių susitarimu 2019 m. birželio 28 d., išmokant penkių mėnesių vidutinio darbo užmokesčio dydžio išeitinę išmoką.

2. Atleisti Lazdijų r. Krosnos mokyklos direktorių Regimantą Jasevičių iš užimamų pareigų 2019 m. birželio 28 d., išmokant penkių mėnesių vidutinio darbo užmokesčio dydžio išeitinę išmoką.

3. Įgalioti Lazdijų rajono savivaldybės merą:

3.1. Sudaryti raštišką susitarimą dėl darbo sutarties nutraukimo su Lazdijų r. Krosnos mokyklos direktoriumi Regimantu Jasevičiumi;

3.2. Nutraukti terminuotą darbo sutartį, sudarytą su Lazdijų r. Krosnos mokyklos direktoriumi Regimantu Jasevičiumi 2019 m. birželio 28 d.

4. Pavesti Jūratei Sutkuvienei, Lazdijų r. Krosnos mokyklos direktoriaus pavaduotojai ugdymui, laikinai eiti Lazdijų r. Krosnos mokyklos direktoriaus pareigas nuo 2019 m. birželio 29 d. iki teisės aktų nustatyta tvarka bus paskirtas Lazdijų r. Krosnos mokyklos direktorius.

5. Įgalioti Jūratę Sutkuvienę, Lazdijų r. Krosnos mokyklos direktoriaus pavaduotoją ugdymui, apie Regimanto Jasevičiaus atleidimą iš pareigų ne vėliau kaip per 5 darbo dienas pranešti Juridinių asmenų registro tvarkytojui.

6. Įpareigoti Lazdijų rajono savivaldybės merą organizuoti viešą konkursą Lazdijų r. Krosnos mokyklos direktoriaus pareigoms užimti.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ R. KROSNOS MOKYKLOS DIREKTORIAUS REGIMANTO JASEVIČIAUS ATLEIDIMO“ PROJEKTO**

**AIŠKINAMASIS RAŠTAS**

2019-01-25

Lazdijų rajono savivaldybės tarybos sprendimo „Dėl Lazdijų r. Krosnos mokyklos direktoriaus Regimanto Jasevičiaus atleidimo“ projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos švietimo įstatymu, Lietuvos Respublikos darbo kodeksu bei atsižvelgiant į Regimanto Jasevičiaus prašymą nutraukti darbo sutartį.

Šio projekto tikslas – atleisti iš pareigų Lazdijų r. Krosnos mokyklos direktorių Regimantą Jasevičių, pavesti Jūratei Sutkuvienei, Lazdijų r. Krosnos mokyklos direktoriaus pavaduotojai ugdymui, laikinai eiti Lazdijų r. Krosnos mokyklos direktoriaus pareigas nuo 2019-06-29 iki teisės aktų nustatyta tvarka bus paskirtas Lazdijų r. Krosnos mokyklos direktorius bei įpareigoti Lazdijų rajono savivaldybės merą organizuoti konkursą šioms pareigoms užimti.

Vadovaujantis Švietimo įstatymo 59 straipsnio 5 dalimi, likus ne mažiau kaip 6 mėnesiams iki valstybinės ar savivaldybės švietimo įstaigos (išskyrus aukštąsias mokyklas) vadovo kadencijos pabaigos, skelbiamas viešas konkursas.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė